Písčina u Tuhaně

Prírodná pamiatka Písčina u Tuhaně bola vyhlásená v roku 2007 a nachádza sa pri obci Tuhaň. Predmetom ochrany sú spoločenstvá piesčin s výskytom pieskomilných druhov rastlín a živočíchov. Popis oblasti Na začiatku 80. rokov 20. storočia bol v oblasti uvádzaný výskyt kriticky ohrozeného sinokvetu nevädzovitého (Jurinea cyanoides). V rovnakej dobe pritom bola lokalita znečistená, pretože slúžila ako skládka komunálneho odpadu. V roku 1990 bola vykonaná asanácia skládky. V súčasnosti oplotená plocha prírodnej pamiatky vznikla pravdepodobne odkrytím pôvodného zvyšku piesočného presypu Labe. Mimoriadne zachované plochy medzernatých trávnikov piesčin určujú kyjanka sivá, štiavička tenkolistá, palina poľná a vzácne aj skorocelovec piesočný. Z ďalších početnejšie zastúpených druhov možno menovať kosáčik obyčajný, hadinec obyčajný, nátržník strieborný alebo horčičník Marschallov. Veľmi hojne sa v lokalite vyskytuje ohrozený bielolist roľný a menej tiež silno ohrozená ometlina sivá. Zoologicky je územie významné predovšetkým pre entomológov. Medzi najvzácnejšie tamojšie druhy patrí niekoľko druhov bzdôch, rad vzácnych druhov odhalil aj prieskum chrobákov čeľade bystruškovitých. Bol tu nájdený Harpalus melancholicus, jeden z najvzácnejších bystruškovitých v Česku, overený bol tiež výskyt vzácneho chrústa mramorového. Referencie Pozri aj Zoznam chránených území v okrese Mělník Externé odkazy Časopis Ochrana přírody Nariadenie Stredočeského kraja o zriadní prírodnej pamiatky. Zdroj Tento článok je čiastočný alebo úplný preklad článku Písčina u Tuhaně na českej Wikipédii.